Rīgas vēsturiskā centra saglabāšanas un attīstības padome

2004. gada 28. janvārī 
Valsts kultūras pieminekļu aizsardzības inspekcijā (VKPAI) Rīgā Pils ielā 22-105

VIII sēdes
PROTOKOLS

Sēdē piedalās: J. Asaris, A. Cinis, J. Dambis, J. Krastiņš, A. Kronbergs, J. Lejnieks, D. Neiburga, P. Strancis, Dz. Upmace.

Sēdi vada: D. Neiburga.
Sēdi protokolē: Z. Redberga.
Sēdi atklāj 15.00.

1. Padomes IX  sēdes darba kārtības apspriešana
Padomes locekļi nolemj nākošo sēdi noturēt 2004. gada 11. februārī 15.00 un darba kārtībā iekļaut sekojošus punktus:
•	ēkas rekonstrukcijas priekšlikuma izskatīšana (adrese: Krišjāņa Barona iela 12, Rīga; projektētājs un iesniedzējs: “Arhitekta J. Pogas birojs” (skat. iesniegumu pielikumā));
•	Fitinghofa nama rekonstrukcijas priekšlikuma izskatīšana (adrese: R. Vāgnera iela 2, Rīga; projektētājs: “Arhis”; iesniedzējs: “Valērija Barjera nekustamie īpašumi” (skat. iesniegumu pielikumā));
•	ēkas rekonstrukcijas priekšlikuma izskatīšana (adrese: Dzirnavu iela 60/2, Rīga; īpašnieks: G. Učelnieks; projektētājs un iesniedzējs: arh. S. Vaivade (skat. iesniegumu pielikumā));
•	Ministru kabineta noteikumu projekta par Rīgas vēsturiskā centra saglabāšanas un attīstības fonda izveidošanu izskatīšana (skat. dokumentu pielikumā).
Pēc arh. R. Bruzguļa (“Arplan”) lūguma (skatīt iesniegumu pielikumā) Padomes locekļi nolemj IX sēdē  izskatīt tirdzniecības centra skiču projektu (atrašanās vieta: kvartāls starp Rīdzenes, Kalēju un Teātra ielām Rīga; projektētājs: “Arplan”; iesniedzējs: “Linstow Varner”).
J. Krastiņš atnāk 15.25.

2. Dokumenta ”Rīgas vēsturiskā centra pilsētbūvnieciski nozīmīgo potenciāli apbūvējamo vietu saraksts” izskatīšana
Dz. Upmace pauž uzskatu, ka lēmuma pieņemšana par sarakstā minētajām vietām jāsaista ar pilsētas transporta un automašīnu stāvvietu risinājumiem nākotnē.  
P. Strancis apņemas kādā no nākošajām Padomes sēdēm informēt par Rīgas domes (RD) Pilsētas attīstības departamenta (PAD) Pilsētplānošanas pārvaldes plāniem attiecībā uz transporta sistēmu. 
A. Kronbergs aicina potenciāli apbūvējamo vietu atlasē ņemt vērā to piederību, paredzot vietas, kurās nākotnē varētu atrasties sabiedriski nozīmīgas būves.
Padomes locekļi nolemj dokumentu ”Rīgas vēsturiskā centra pilsētbūvnieciski nozīmīgo potenciāli apbūvējamo vietu saraksts” pieņemt nākošajā Padomes sēdē pēc tam, kad RD PAD Pilsētplānošanas pārvalde būs sagatavojusi atbilstošos grafiskos materiālus (termiņš - 4. februāris, lai uz 11. februāra sēdi Padomes locekļi  varētu sagatavot  sava viedokļa izklāstu rakstiskā formā), un par konkrētiem saraksta punktiem (skat. dokumentu pielikumā) diskutēt šīs sēdes noslēgumā. 

3. Valsts ieņēmumu dienesta (VID) Rīgas muitas reģionālās iestādes vienstāva saimniecības ēkas rekonstrukcijas projekta ieceres izskatīšana ( adrese: Citadeles iela 1, Rīga; projektētājs: “Ozola & Bula”; projekta iesniedzējs: VID)
Pēc diskusijām Padomes locekļi balso par atbalstu projekta iecerei: “par” - J. Asaris, A. Cinis, J. Dambis, J. Krastiņš, A. Kronbergs, J. Lejnieks, P. Strancis, “pret” – nav, “atturas” D. Neiburga, Dz. Upmace. 

4. Apbūves priekšlikuma izskatīšana (adrese: Melngaiļa iela 2, Rīga; projektētājs: G. Didrihsons; iesniedzējs: VKPAI)
A. Kronbergs vērš uzmanību uz to, ka apskatāmā vieta ir īpatnēja, Rīgas centram neraksturīga, viena no tām, kas ir sarežģītāka par citām.
A. Cinis informē par projektiem šīs vietas apbūvei, kādi līdz šim ir tikuši iesniegti Rīgas domē.
Dz. Upmace pauž Reģionālās attīstības un pašvaldību lietu ministrijas viedokli, ka apbūves priekšlikumus teritorijā starp Zaļo, E. Melngaiļa un Krišjāņa Valdemāra ielām būtu jāizskata tikai pēc Rīgas vēsturiskā centra teritorijas plānojuma pieņemšanas. 
Padomes locekļi balso par konkrēto projekta priekšlikumu: “par” – J. Krastiņš, “pret” – J. Asaris, A. Cinis, J. Lejnieks, D. Neiburga, P. Strancis, Dz. Upmace, “atturas” – J. Dambis, A. Kronbergs. 

5. Ēkas rekonstrukcijas priekšlikuma izskatīšana (adrese: Tērbatas iela 45, 2. korpuss, Rīga; projektētājs: “Sarma & Norde”; projekta iesniedzējs: VKPAI)
Pēc diskusijām Padomes locekļi balso par projekta ieceri: “par” – J. Asaris, A. Cinis, J. Dambis, J. Krastiņš, A. Kronbergs, J. Lejnieks, D. Neiburga, P. Strancis, “pret” – nav, atturas” - Dz. Upmace.

6. Dokumenta ”Rīgas vēsturiskā centra pilsētbūvnieciski nozīmīgo potenciāli apbūvējamo vietu saraksts” izskatīšana
Padomes locekļi precizē sarakstā minēto vietu adreses un no saraksta svītro:
•	3. punktu: “Vaļņu, Rīdzenes, 13. janvāra ielas stūris”;
•	8. punktu: “E. Melngaiļa iela 2 (E. Melngaiļa un Zaļās ielas stūris virzienā uz centru)”;
•	12. punktu: “Dzirnavu iela (starp Brīvības un Baznīcas ielu)”;
•	18. punktu: “K. Barona iela (K. Barona un Bruņinieku ielas stūris virzienā uz centru)”. 
Sēdi slēdz 17.40.

J. Asaris

A. Cinis

J. Dambis

J. Krastiņš

A. Kronbergs

J. Lejnieks

D. Neiburga

P. Strancis

Dz. Upmace

Z. Redberga